b'\n_START_ARTICLE_\nSlanikova pojedina (Hotel Union, Ljubljana)\n_START_PARAGRAPH_\nSlanikovo pojedino so za\xc4\x8deli pripravljati leta 1908 na pepelni\xc4\x8dno sredo v ljubljanskem hotelu Union. To kulinari\xc4\x8dno prireditev pripravljajo \xc5\xbee vrsto let in je postala tradicionalna. V minulih letih je prireditev bila postavljena v starem restavracijskem delu hotela Union, od 2006 pa je v prenovljenem delu biv\xc5\xa1ega kina Union (steklena dvorana + bela dvorana). \xc5\xbde samo ime pove, da so na Slanikovi pojedini razstavljene jedi narejene iz rib, rakov, glavono\xc5\xbecev, \xc5\xa1koljk ... Ob pripravah jedi so sodelovali tudi kuharski mojstri, ki so se v svojem poklicu uveljavili tako doma kot tudi v tujini.\n_START_SECTION_\nKratka zgodovina hotela Union in Slanikove pojedine\n_START_PARAGRAPH_\nGrand hotel Union so za\xc4\x8deli graditi 5. aprila 1904 in ga sve\xc4\x8dano odprli \xc5\xbee 28. oktobra 1905. Hotel je zgrajen v secesijskem slogu po na\xc4\x8drtih hrva\xc5\xa1kega arhitekta Josipa Vanca\xc5\xa1a. V tistem \xc4\x8dasu je bil eden najsodobnej\xc5\xa1ih in najpopolnej\xc5\xa1ih hotelov v jugovzhodnem delu Evrope. Imel je 87 sob, sodobno restavracijo, kavarno, veliko koncertno dvorano-kino Union (ukinjeno 4. januarja 2001), keglji\xc5\xa1\xc4\x8de, lepe salone za velike prireditve in slavnostne pogostitve. Solidnost, udobje in moderna ureditev prostorov, hotelske sobe so imele centralno ogrevanje, vse to je pritegnilo potujo\xc4\x8de goste in doma\xc4\x8dine.'